CELEX: 32003D0322
Language: fi
Date: 2003-05-12 00:00:00
Title: 2003/322/EY: Komission päätös, tehty 12 päivänä toukokuuta 2003, Euroopan parlamentin ja neuvoston asetuksen (EY) N:o 1774/2002 täytäntöönpanosta siltä osin kuin se koskee tiettyjen haaskalintujen ruokintaa tietyllä luokkaan 1 kuuluvalla aineksella (ETA:n kannalta merkityksellinen teksti) (tiedoksiannettu numerolla K(2003) 1494)

Avis juridique important

|

32003D0322

2003/322/EY: Komission päätös, tehty 12 päivänä toukokuuta 2003, Euroopan parlamentin ja neuvoston asetuksen (EY) N:o 1774/2002 täytäntöönpanosta siltä osin kuin se koskee tiettyjen haaskalintujen ruokintaa tietyllä luokkaan 1 kuuluvalla aineksella (ETA:n kannalta merkityksellinen teksti) (tiedoksiannettu numerolla K(2003) 1494)  

Virallinen lehti nro L 117 , 13/05/2003 s. 0032 - 0034

Komission päätös,tehty 12 päivänä toukokuuta 2003,Euroopan parlamentin ja neuvoston asetuksen (EY) N:o 1774/2002 täytäntöönpanosta siltä osin kuin se koskee tiettyjen haaskalintujen ruokintaa tietyllä luokkaan 1 kuuluvalla aineksella(tiedoksiannettu numerolla K(2003) 1494)(Ainoastaan espanjan-, kreikan-, ranskan-, italian- ja portugalinkieliset tekstit ovat todistusvoimaiset)(ETA:n kannalta merkityksellinen teksti)(2003/322/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002(1) ja erityisesti sen 23 artiklan 2 kohdan d alakohdansekä katsoo seuraavaa:(1) Asetuksessa (EY) N:o 1774/2002 säädetään jäsenvaltioiden mahdollisuudesta Euroopan elintarviketurvallisuusviranomaista kuultuaan sallia uhanalaisten tai suojeltujen haaskalintulajien ruokinta tietyllä luokkaan 1 kuuluvalla aineksella poikkeuksena kyseisessä asetuksessa vahvistettuihin, eläimistä saatavien sivutuotteiden käyttöön sovellettaviin rajoituksiin.(2) Tieteellinen ohjauskomitea antoi 7 ja 8 päivänä marraskuuta 2002 lausunnon haaskalintulajien turvallisuudesta mahdollisina TSE:n levittäjinä.(3) Kyseisen tieteellisen lausunnon mukaan TSE:lle alttiiden eläinlajien ruhojen käyttämisen ruokintaan ei pitäisi johtaa mahdollisten TSE-tartuntalähteiden keinotekoiseen lisääntymiseen ja niiden mahdolliseen leviämiseen. Luonnonvaraisten eläinlajien kuten haaskalintujen ruokintaohjelmista ei myöskään pitäisi tulla TSE-riskin aiheuttavien, maatilalla kuolleiden märehtijöiden eikä erikseen määritellyn riskiaineksen vaihtoehtoista hävittämiskeinoa.(4) Haaskalintujen ruokintaa tietyllä luokkaan 1 kuuluvalla aineksella voidaan siis pitää luvallisena tieteellisen ohjauskomitean lausunnon perusteella.(5) Kreikka, Espanja, Ranska, Italia ja Portugali ovat esittäneet pyynnöt sallia tiettyjen haaskalintulajien ruokinta tietyllä luokkaan 1 kuuluvalla aineksella.(6) Pyynnöt täyttävät tieteellisen ohjauskomitean tieteellisessä lausunnossa vaaditut edellytykset. Olisi kuitenkin vaadittava lisäperusteluja sen todentamiseksi, että kyseisten haaskalintulajien suojeluun ei ole muuta mahdollisuutta kuin niiden ruokkiminen tietyllä luokkaan 1 kuuluvalla aineksella, mikä voi johtaa mahdollisten TSE-tartuntalähteiden tarpeettomaan lisääntymiseen.(7) Eläinten terveyteen ja kansanterveyteen kohdistuvan riskin ehkäisemiseksi on tarpeen vahvistaa säännöt, joita on sovellettava annettaessa lupa kyseisten haaskalintujen ruokintaan tietyllä luokkaan 1 kuuluvalla aineksella.(8) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,ON TEHNYT TÄMÄN PÄÄTÖKSEN:1 artiklaHaaskalintujen ruokintaa luokkaan 1 kuuluvalla aineksella koskevat täytäntöönpanosäännötKreikka, Espanja, Ranska, Italia ja Portugali voivat asetuksen (EY) N:o 1774/2002 23 artiklan 2 kohdan d alakohdan nojalla sallia kyseisen asetuksen 4 artiklan 1 kohdan b alakohdan ii alakohdassa tarkoitettujen erikseen määriteltyä riskiainesta mahdollisesti sisältävien kuolleiden eläinten kokoruhojen käytön uhanalaisten tai suojeltujen haaskalintulajien ruokintaan tämän päätöksen liitteessä olevassa A osassa vahvistetulla tavalla.2 artiklaToimivaltaisen viranomaisen myöntämä lupa ja valvontatoimenpiteet1. Toimivaltainen viranomainen voi myöntää luvan 1 artiklassa tarkoitetusta haaskalintujen ruokinnasta vastaavalle henkilölle.2. Toimivaltainen viranomainen voi myöntää 1 kohdassa säädetyn luvan ainoastaan, mikäli liitteessä olevassa B osassa vahvistetut erityisvaatimukset täyttyvät.3. Toimivaltaisen viranomaisen on toteutettava tarvittavat toimenpiteet seuratakseen ja valvoakseen, että liitteessä olevassa B osassa vahvistettuja erityisvaatimuksia noudatetaan.Näihin toimenpiteisiin on sisällyttävä ruokinta-alueen eläinten terveystilanteen tiukka valvonta ja asianmukainen TSE-valvonta, johon kuuluu säännöllinen näytteenotto ja laboratoriotutkimukset TSE:n esiintymisen toteamiseksi. Näytteisiin on sisällyttävä näytteitä, jotka on otettu eläimistä, joilla ilmenee neurologisia oireita, sekä vanhemmista siitoseläimistä.3 artiklaKertomukset ja tarkastelu1. Kreikan, Espanjan, Ranskan, Italian ja Portugalin on toimitettava komissiolle ennen 31 päivää lokakuuta 2003 asetuksen (EY) N:o 1774/2002 23 artiklan 3 kohdassa säädetyt tiedot, mukaan luettuna raporttia) tämän päätöksen 2 artiklassa säädetyistä valvontatoimenpiteistä; jab) yksityiskohtaiset perustelut sille, miksi tämän päätöksen 1 artiklan soveltamisalaan kuuluva kukin haaskalintulaji on otettu järjestelyn piiriin ja miksi näitä lintuja on tarpeen ruokkia kyseisessä artiklassa tarkoitetulla luokkaan 1 kuuluvalla aineksella sen sijaan, että niitä ruokittaisiin yksinomaan luokkiin 2 ja 3 kuuluvalla aineksella.2. Tätä päätöstä tarkastellaan uudelleen 1 kohdan mukaisesti toimitettujen kertomusten perusteella, jos sitä pidetään asianmukaisen tieteellisen arvioinnin jälkeen tarpeellisena.4 artiklaNoudattaminen jäsenvaltioissaKreikan, Espanjan, Ranskan, Italian ja Portugalin on välittömästi toteutettava tämän päätöksen noudattamiseksi tarvittavat toimenpiteet ja julkaistava kyseiset toimenpiteet. Niiden on ilmoitettava tästä komissiolle välittömästi.5 artiklaSoveltaminenTätä päätöstä sovelletaan 1 päivästä toukokuuta 2003.6 artiklaOsoitusTämä päätös on osoitettu Helleenien tasavallalle, Espanjan kuningaskunnalle, Ranskan tasavallalle, Italian tasavallalle ja Portugalin tasavallalle.Tehty Brysselissä 12 päivänä toukokuuta 2003.Komission puolestaDavid ByrneKomission jäsen(1) EYVL L 273, 10.10.2002, s. 1.LIITETÄYTÄNTÖÖNPANOSÄÄNNÖT, JOTKA KOSKEVAT UHANALAISTEN TAI SUOJELTUJEN HAASKALINTULAJIEN RUOKINTAA TIETYLLÄ LUOKKAAN 1 KUULUVALLA AINEKSELLA ASETUKSEN (EY) N:O 1774/2002 23 ARTIKLAN 2 KOHDAN D ALAKOHDAN NOJALLAA. Jäsenvaltiot ja 1 artiklassa tarkoitetut uhanalaiset tai suojellut lajitEdellä 1 artiklassa säädettyjä täytäntöönpanosääntöjä sovelletaana) Kreikan osalta seuraaviin lajeihin: hanhikorppikotka (Gyps fulvus), partakorppikotka (Gypaetus barbatus) ja pikkukorppikotka (Neophron percnopterus);b) Espanjan osalta seuraaviin lajeihin: hanhikorppikotka (Gyps fulvus), munkkikorppikotka (Aegypius monachus), pikkukorppikotka (Neophron percnopterus), partakorppikotka (Gypaetus barbatus), pyreneidenkeisarikotka (Aquila adalberti), maakotka (Aquila chrysaetos), isohaarahaukka (Milvus milvus) ja haarahaukka (Milvus migrans);c) Ranskan osalta seuraaviin lajeihin: hanhikorppikotka (Gyps fulvus), munkkikorppikotka (Aegypius monachus), pikkukorppikotka (Neophron percnopterus), partakorppikotka (Gypaetus barbatus), isohaarahaukka (Milvus milvus) ja haarahaukka (Milvus migrans);d) Italian osalta seuraaviin lajeihin: hanhikorppikotka (Gyps fulvus), partakorppikotka (Gypaetus barbatus) ja maakotka (Aquila chrysaetos);e) Portugalin osalta seuraaviin lajeihin: hanhikorppikotka (Gyps fulvus), munkkikorppikotka (Aegypius monachus), pikkukorppikotka (Neophron percnopterus) ja maakotka (Aquila chrysaetos).B. Edellä 2 artiklassa tarkoitetut erityisvaatimukset1. Edellä 2 artiklassa säädetyn toimivaltaisen viranomaisen myöntämän luvan edellytyksenä on, ettäa) lintulajin säilymistä ei voida taata muulla tavoin;b) ruokintaohjelma on toteutettava hyväksytyn säilyttämisohjelman yhteydessä;c) ruokintaa ei saa käyttää TSE-riskin aiheuttavan erikseen määritellyn riskiaineksen tai erikseen määriteltyä riskiainesta sisältävien kuolleiden märehtijöiden vaihtoehtoisena hävittämiskeinona;d) käytössä on oltava tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 999/2001(1), sellaisena kuin se on viimaksi, muutettuna asetuksella (EY) N:o 260/2003(2), säädetty asianmukainen TSE:n seurantajärjestelmä, johon sisältyy TSE-näytteiden säännöllisiä laboratoriotutkimuksia;e) luvassa vahvistettujen vaatimusten noudattamista valvovien toimivaltaisten viranomaisten välinen koordinointi on varmistettava; jaf) ennakkoon on pitänyt toteuttaa kyseisen haaskalintulajin erityistilannetta ja sen elinympäristöä kyseisessä maassa käsittelevä arviointi.2. Toimivaltaisen viranomaisen myöntämän luvan on täytettävä seuraavat ehdot:a) siinä on viitattava kyseeseen tulevaan haaskalintulajiin ja nimettävä se;b) siinä on kuvattava yksityiskohtaisesti maantieteellinen alue, jossa ruokinta suoritetaan; jac) se on viipymättä peruutettava väliaikaisesti;i) jos epäillään yhteyttä tai on virallisesti todettu yhteys TSE:n leviämiseen, kunnes riski voidaan sulkea pois, taiii) jotakin tässä päätöksessä säädetyistä säännöistä ei noudateta.3. Ruokinnasta vastaavan henkilön ona) varattava ruokintaa varten suljettu ja aidattu alue sen varmistamiseksi, ettei ruoka ole muiden lihaa syövien eläinten kuin lintujen saatavilla;b) varmistettava, että ruokintaan tarkoitetut yli 24 kuukauden ikäisten nautaeläinten ruhot ja yli 18 kuukauden ikäisten lampaiden ja vuohien ruhot testataan TSE:n toteamiseksi käyttäen yhtä asetuksessa (EY) N:o 999/2001 mainituista testeistä ja että testeistä saadaan negatiivinen tulos ennen ruhojen käyttämistä ruokintaan; jac) pidettävä kirjaa ruokintaan käytettyjen eläinten ruhojen lukumäärästä, tyypistä, arvioidusta painosta ja alkuperästä, TSE-testien tuloksista, ruokintapäivämääristä ja ruokintapaikasta.4. Kaikkia muita asetuksessa (EY) N:o 1774/2002 ja erityisesti sen 23 artiklan 2 kohdassa ja liitteessä IX vahvistettuja erityisiä vaatimuksia on noudatettava.(1) EYVL L 147, 31.5.2001, s. 1.(2) EUVL L 37, 13.2.2003, s. 7.